CELEX: 62016CN0321
Language: hu
Date: 2016-06-06 00:00:00
Title: C-321/16. sz. ügy: A Dublin Circuit & District Civil Courts Office (Írország) által 2016. június 6-án benyújtott előzetes döntéshozatal iránti kérelem – Maria Isabel Harmon kontra Owen Pardue

1.8.2016   
            
            
               HU
            
            
               Az Európai Unió Hivatalos Lapja
            
            
               C 279/22
            
         A Dublin Circuit & District Civil Courts Office (Írország) által 2016. június 6-án benyújtott előzetes döntéshozatal iránti kérelem – Maria Isabel Harmon kontra Owen Pardue
   (C-321/16. sz. ügy)
   (2016/C 279/29)
   Az eljárás nyelve: angol
   
      A kérdést előterjesztő bíróság
   
   Dublin Circuit & District Civil Courts Office
   
      Az alapeljárás felei
   
   
      Felperes: Maria Isabel Harmon
   
      Alperes: Owen Pardue
   
      Az előzetes döntéshozatalra előterjesztett kérdések
   
   
               1)
            
            
               Tekintettel arra, ami az előzetes döntéshozatalra utaló határozatban kifejtésre került, a Director of Public Prosecutions (főügyész, a továbbiakban: DPP) megsértette-e O. Pardue alapvető jogait, különösen pedig az Alapjogi Charta 6., 20., 41., 47. és 48. cikkében említett, valamint a preambulumában szereplő jogokat?
            
         
               2)
            
            
               Tekintettel arra, ami az előzetes döntéshozatalra utaló határozatban kifejtésre került, a DPP jogosult-e megtagadni a bíróság jogszerű kötelezéseinek való megfelelést, és/vagy összeegyeztethető-e az Alapjogi Chartával, ha a DPP nem felel meg azoknak, és/vagy az azoknak való megfelelés hiányával kapcsolatban nem szolgál magyarázattal vagy indokolással?
            
         
               3)
            
            
               Tekintettel arra, ami az előzetes döntéshozatalra utaló határozatban kifejtésre került, valamint arra, hogy a hatályos ír jog alapján a DPP határozatai ellen csak akkor van helye bírósági felülvizsgálatnak, ha bizonyításra kerül, hogy a DPP rosszhiszeműen hozta meg a határozatot vagy pedig nem megfelelő indok vagy gyakorlat alapján járt el, ez a jelen ügy tényállására tekintettel megfelel-e az Alapjogi Chartának és összeegyeztethető-e azzal?